Szám: 1509-28/2023.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**55/2020. (II.27.) Kgy. sz. határozatában** a Közgyűlés egyetértett a Háziorvosi Életpálya Modell bevezetésével, és felkérte a polgármestert a tapasztalatokról a Közgyűlés tájékoztatására, valamint a modell kiegészítése lehetőségének vizsgálatára.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az orvosi ügyeleti rendszer átalakítása továbbra is folyamatban van, ezért a beszámoló végén található határozatban javaslatot teszek a határozat határidejének módosítására.

**294/2020. (X.29.) Kgy. sz. határozatában** a Közgyűlés döntött az Aréna u. 8. szám alatti ingatlanon kiállított hadosztályágyú ingyenes önkormányzati tulajdonba adásának az MNV Zrt.-nél történő kezdeményezéséről.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A Hadtörténeti Múzeum 2023. március 7. napján küldött levele értelmében a Kulturális és Innovációs Minisztérium engedélyezte az elidegenítést. A Honvédelmi Minisztérium Portfóliókezelő Főosztálya felvette a kapcsolatot az MNV Zrt.-vel. Az MNV Zrt. által a megállapodás előkészítése folyamatban van.

**318/2020. (X.29.) Kgy. sz. határozatában** a Közgyűlés az orvosi ügyelet átvételéről döntött, és felkérte a polgármestert, hogy a háziorvosokkal a háziorvosi feladatok ellátására kötött megállapodások, valamint az ügyeleti feladatok ellátására kötött szerződések az ügyelet működésének tapasztalatai alapján kerüljenek felülvizsgálatra.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az orvosi ügyeleti rendszer átalakítása továbbra is folyamatban van, ezért a beszámoló végén található határozatban javaslatot teszek a határozat határidejének módosítására.

**353/2022. (X.27.) Kgy. sz. határozatában** a Közgyűlés egyetértett a Horizon2020 NetZeroCities felhívásra benyújtandó pályázat tartalmával.

**Nagyné Dr. Gats Andrea, a Jogi és Képviselői Osztály vezetője jelenti:** A benyújtott pályázat nem nyert támogatást.

**454/2022. (XII.8.) Kgy. sz. határozatában** a Közgyűlés a Jáki út 35. szám alatti 7. számú felnőtt háziorvosi körzetben a háziorvosi feladatok ellátásával kapcsolatos döntést hozott.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A szükséges megállapodások aláírásra kerültek.

**14/2023. (I.26.) Kgy. sz. határozatában** a Közgyűlés hozzájárult a Zanati Kulturális Egyesülettel megkötött közművelődési megállapodás módosításához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A szerződésmódosítás 2023. február 8. napján aláírásra került.

**15/2023. (I.26.) Kgy. sz. határozatában** a Közgyűlés hozzájárult az Önkormányzat és a Zseboroszlán Vas Megyei Koraszülöttekért Közhasznú Alapítvány között létrejött támogatási szerződés módosításához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A szerződés módosítása aláírásra került.

**21/2023. (I.26.) Kgy. sz. határozatában** a Közgyűlés egyetértett azzal, hogy a 12/2023. (I.20.) Korm.rendelet szerinti feltételeknek megfelelő szervezetek a földgáz-kereskedelmi szerződéseknél a módosított elszámolást vegyék igénybe.

**Stéger Gábor, a Közgazdasági és Adó Osztály vezetője jelenti:** A 12/2023. (I.20.) Korm. rendelethez kapcsolódó szükséges intézkedések tekintetében az önkormányzati intézmények és cégek vezetői részére a tájékoztatás megküldésre került.

**25/2023. (I.26.) Kgy. sz. határozatában** a Közgyűlés elfogadta a Metal Hungária Holding Zrt.-nek a Boldog Brenner János liget burkolatai és lépcsői felújítására vonatkozó felajánlását.

**Kalmár Ervin, a Városüzemeltetési Osztály vezetője jelenti:** A Metal Hungária Holding Zrt.-vel a szerződés aláírásra került, 2023. március 6. napján a kivitelezési munkák megkezdődtek.

**27/2023. (I.26.) Kgy. sz. határozatában** a Közgyűlés az 1000 fa program kiterjesztésével kapcsolatos döntést hozott.

**Kalmár Ervin, a Városüzemeltetési Osztály vezetője jelenti:** A fák beszerzésére és kiosztására vonatkozó vállalkozási szerződés a Prenor Kft.-vel 2023. március 3. napján megkötésre került, a regisztráltak kiértesítése a fák átvételéről 2023. március 16. napján megtörtént.

**30/2023. (I.26.) Kgy. sz. határozatában** a Közgyűlés felkérte a polgármestert a Vas Megyei Temetkezési Kft.-vel hatályban lévő szerződés felülvizsgálatára a törvényben rögzített, a kegyeleti közszolgáltatási szerződésre vonatkozó feltételeknek történő maradéktalan megfeleltetés érdekében.

**Kalmár Ervin, a Városüzemeltetési Osztály vezetője jelenti:** A közszolgáltatási szerződés felülvizsgálata során további egyeztetések lefolytatása szükséges, ezért a beszámoló végén található határozatban javaslatot teszek a határozat határidejének módosítására.

**41/2023. (II.23.) Kgy. sz. határozatában** a Közgyűlés közművelődési intézmények szolgáltatási terveit hagyta jóvá.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat megküldésre került az érintett szervezeteknek, valamint az AGORA Savaria NKft.-nek.

**43/2023. (II.23.) Kgy. sz. határozatában** a Közgyűlés jóváhagyta a Pálos Károly Szociális Szolgáltató Központ és Gyermekjóléti Szolgálat Módosító okiratát és a módosítással egységes szerkezetbe foglalt Alapító okiratát.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az okirat aláírásra és a Magyar Államkincstárnak megküldésre került.

**48/2023. (II.23.) Kgy. sz. határozatában** a Közgyűlés a szombathelyi 6475/A/6-11 hrsz.-ú és 6475/A/14 hrsz.-ú ingatlanokon fennálló elővásárlási joggal kapcsolatos döntést hozott.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről az ügyfél értesítésre került.

**49/2023. (II.23.) Kgy. sz. határozatában** a Közgyűlés egyetértett az Önkormányzat Nemzeti Tudósképző Akadémia szakmai programjához csatlakozásával.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat a Nemzeti Tudósképző Akadémia részére megküldésre került, a megállapodás aláírása folyamatban van.

**51/2023. (II.23.) Kgy. sz. határozatában** a Közgyűlés a Fő tér 15/B. szám alatti ingatlanra ingyenes használatot biztosított a Vasi Tekesportért Alapítvány részére, valamint jóváhagyta, hogy a VAOSZ Tekepálya tetőfelújításához szükséges fedezet az Alapítvány részére kerüljön átadásra.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az ingyenes használatról szóló megállapodás és a pénzeszköz átadási szerződés aláírásra került.

**55/2023. (II.23.) Kgy. sz. határozatában** a Közgyűlés megállapította az óvodákban, általános és középiskolákban, valamint kollégiumokban alkalmazott élelmezési nyersanyagköltséget, valamint az ELAMEN Zrt. részére rezsitámogatásként forrás biztosításáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozatról a társaság és a GAMESZ értesítése megtörtént, a vállalkozási szerződés módosítása folyamatban van.

**56/2023. (II.23.) Kgy. sz. határozatában** a Közgyűlés megállapította a Szombathelyi Egyesített Bölcsődei Intézményben alkalmazott élelmezési nyersanyagköltséget.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozatról az EBI értesítése megtörtént.

**58/2023. (II.23.) Kgy. sz. határozatában** a Közgyűlés támogatta, hogy „A Ferenczy utca hiányzó szakaszának kiépítése Szombathelyen” című projektbe a Szőlős utca burkolatfelújítása bevonásra kerüljön.

**Nagyné Dr. Gats Andrea, a Jogi és Képviselői Osztály vezetője jelenti:** A támogatási szerződés módosítására irányuló kérelem beküldésre került, a közbeszerzési eljárás kiírása folyamatban van.

**63/2023. (II.23.) Kgy. sz. határozatában** a Közgyűlés jóváhagyta az AGORA Szombathelyi Kulturális Központ és az Eurosolving Kft. közti, az AGORA-Savaria Filmszínház megnevezésű ingatlan földszintjén található kávézó bérletére vonatkozó határozott idejű szerződés közös megegyezéssel történő megszüntetését. **64/2023. (II.23.) Kgy. sz. határozatában** a Közgyűlés egyetértett a kávézó bérbeadás útján, nyilvános pályázat keretében történő hasznosításával.

**Nagyné Dr. Gats Andrea, a Jogi és Képviselői Osztály vezetője jelenti:** A megállapodás aláírásra, a pályázati felhívás meghirdetésre került.

**70/2023. (II.23.) Kgy. sz. határozatában** a Közgyűlés Szombathelyért Sajtódíj adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A díj a március 15-i ünnepségen átadásra került.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2023. március 21.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2023. (III.30.) Kgy. számú határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja az 55/2020. (II.27.) Kgy. számú határozat 5-6. pontjai határidejének 2023. december 31. napjára történő módosítását.

3. A Közgyűlés jóváhagyja a 318/2020. (X.29.) Kgy. számú határozat 11. pontja határidejének 2023. december 31. napjára történő módosítását.

4. A Közgyűlés jóváhagyja a 30/2023. (I.26.) Kgy. számú határozat határidejének a 2023. áprilisi Közgyűlésre történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Kalmár Ervin, a Városüzemeltetési Osztály vezetője)

**Határidő:** a 2-4. pontokban foglaltak szerint